  Виталий Пронин Кин малпалоз первенстволы тужгес усто логотип?2019-тӥ арын шаерамы ортчоз Европалэн дзюдоя первенствоез. Иже вуозы 23 арескозь егит нюръяськисьёс.Но ужрадлы пус лэсьтымтэ на, соин сэрен конкурс ялӥське: кин малпалоз первенстволы тужгес усто логотип? Конкурс кыстӥськоз 31-тӥ толсурозь. Вань мылкыд карисьёс асьсэ ужъёссэс europe.izhevsk2019@mail.ru адресъя ыстыны кулэ. Суредды, эскизды яке фотоды борды одно ик гожтоно на пустылы валэктон но ватсано асьтэ сярысь вакчияк ивор. Тужгес устоез пус быръемын луоз юромо кылдытэм комиссиен. Отчы пырозы Удмуртиысь мугорез кыдатон культурая, спортъя но егитъёсын ужан политикая министр Игорь Краснов, шаерысьтымы дзюдоя федерациен кивалтӥсь Александр Первухин но дзюдоя ферерацилэн правлениезлэн ёзчиез Ильдар Бикбулатов.Первенство сӥземын М. Калашниковлэн вордскем дырысеныз 100 ар тырмонэзлы. Теги: спорт  